laion/Wikipedia-Exotic huggingface dataset:
הגוש הלטיני

הגוש הלטיני (באיטלקית: Blocco Latino, בספרדית: Bloque Latino) הייתה ברית שהוצעה על ידי מנהיג איטליה הפשיסטית, בניטו מוסוליני, ב-1927. מוסוליני הציע להקים ברית בין איטליה, צרפת, ספרד ופורטוגל (ואולי אף רומניה), וזאת על בסיס המכנה המשותף התרבותי של המדינות, שכולם למעשה מדינות בעל תרבות לטינית. הברית הוצעה גם באופן פומבי על ידי ממשלות איטליה, ספרד וצרפת במהלך מלחמת העולם השנייה. בשנות ה-30 של המאה ה-20 הביע ראש ממשלת צרפת, פייר לאוואל לצד חבריו השמרנים הצרפתים תמיכה בהקמת גוש לטיני עם איטליה וספרד. במהלך מלחמת העולם השנייה נדונה ההצעה בין הדוצ'ה האיטלקי בניטו מוסוליני, הקאודיו פרנסיסקו פרנקו הספרדי ומנהיג צרפת של וישי, אנרי פיליפ פטן, אולם המגעים לא נשאו פרי. הגוש המתכונן היה מאחד את איטליה, צרפת, ספרד, פורטוגל וקריית הוותיקן כגוש של מדינות מאוחדות הנושאות את דגל התרבות הלטינית ולהוות חלק ממדינות הציר ואף לאזן את הכוחות בין איטליה ובעלות בריתה לכוחה של גרמניה ובעלותה ברית. מרבית המאמצים השוקעו ביצירת "ציר רומא-מדריד", פרנקו אף לקח חלק מרכזי בקידום ההצעה וניסה לקדם אותה בפגישה עם פטן ב-1940 במונפלייה ובפגישה עם מוסוליני בבורדיגרה ב-1941. גרמניה הנאצית תמכה בהצעה להקים גוש לטיני והתעמולה הנאצית סייעה לתעמולה האיטלקית בקידום הגוש, הפיהרר, אדולף היטלר אף נסע לעיירה הצרפתית הנדיי שעל גבול ספרד, שם כחלק מועידת אנדאי נפגש עם פרנקו וניסה לגרום לו להצטרף למאבק שלו, של צרפת של וישי ושל איטליה נגד בריטניה באזור הים התיכון, חרף המגעים הרבים, הצטרפות ספרד למדינות הציר לא יצאה לפועל. מדינות הציר ציר רומא-ברלין Stanley G. Payne. A History of Fascism, 1914–1945. Madison, Wisconsin, USA: Wisconsin University Press, 1995. P. 233 John Lukacs. The Last European War: September 1939 - December 1941. P. 364 Robert O Paxton. Vichy France: Old Guard and New Order 1940-1944. P. 63 Nicholas Atkin, Michael Biddiss, Frank Tallett. The Wiley-Blackwell Dictionary of Modern European History Since 1789. John Wiley & Sons, 2011. P. 155
אפיקיוס (פירושונים)

האם התכוונתם ל... אפיקיוס (המאה ה-1 לפנה"ס) – חובב מותרות רומאי, שנאמר עליו כי עלה על כל בני דורו בהוצאה כספית בזבזנית מרקוס גאביוס אפיקיוס (חי בסוף המאה ה-1 לפנה"ס ותחילת המאה ה-1 לספירה) – רומאי המייצג את הראוותנות ואת אנינות הטעם במזון של רומא בראשית ימי הקיסרות הרומית אפיקיוס (המאה ה-2 לספירה) – שמו של טבח מימי שלטונו של הקיסר טראיאנוס, המוזכר בחיבורו של אתנאיוס "אפיקיוס" – קובץ מתכוני בישול רומי, הידוע גם בשם "De re culinaria" או "De re coquinaria". המתכונים נאספו עוד במאה ה-1 לספירה, אך נוספו להם מתכונים במאות ה-4 וה-5 "קטעים מתוך אפיקיוס" (בלטינית: Apici excerpta a Vinidario) – ספר בישול קטן מהתקופה הקרולינגית במאה ה-8, שאיסוף מתכוניו מיוחס לוינידאריוס (אנ'), שפעל במאה ה-5 ושטוען כי הספר הוא קטעים מתוך מתכוני הקובץ "אפיקיוס" מסעדת אפיקיוס (Restaurant Apicius) – מסעדה בהולנד זוכת כוכב מישלן
שרכאים

שׁרכאים (שם מדעי: Polypodiopsida) היא מערכה של צמחים וסקולריים חסרי זרע הכוללת את הסדרות: Osmundales Hymenophyllales Gleicheniales Schizaeales שרכי מים (Salviniales) Cyatheales שרכיים (Polypodiales) רוב השרכאים המודרניים קטנים ודמויי-שיח, אך בעבר בתקופות כמו הקרבון היו אלה הצמחים החשובים והגדולים ביותר בעולם והגיעו לגובה 10 מטרים לפעמים. כך לדוגמה צמחים מהמשפחה Calamitaceae. מדיה וקבצים בנושא שרכאים בוויקישיתוף שרכאים, באתר ITIS (באנגלית) שרכאים, באתר NCBI (באנגלית) שרכאים, באתר האנציקלופדיה של החיים (באנגלית) שרכאים, באתר Tropicos (באנגלית) שרכאים, באתר GBIF (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
Kwik-E-Mart

Kwik-E-Mart היא חנות נוחות בסדרת הטלוויזיה המונפשת משפחת סימפסון. זוהי פרודיה על חנויות נוחות אמריקאיות, כגון סבן אילבן ו-Cumberland Farms, ומתארת רבות מהסטריאוטיפים עליהן. היא ידועה לשמצה בזכות המחירים הגבוהים שלה ובאיכות הלקויה של הסחורה שלה. החנות מנוהלת על ידי הודי-אמריקאי בשם אפו נהספימפטילון. Kwik-E-Mart הופיעה לראשונה בפרק "The Telltale Head" מ-1990 ומאז הפכה למיקום נפוץ וידוע במשפחת סימפסון. ביולי 2007, 11 מיקומים בארצות הברית ואחד בקנדה של הרשת סבן אילבן הפכו ל-"Kwik-E-Marts" במסגרת קידום מיוחד לסרט משפחת סימפסון. כמו כן, בשנת 2007 נפתחו חנויות מתנות המחקות את מראהו של ה-"Kwik-E-Mart" באולפני יוניברסל פלורידה ובאולפני יוניברסל הוליווד, שם הן נמצאות בסמוך למתקן ה"סימפסונס רייד" (אנ'). במשפחת סימפסון, Kwik-E-Mart היא חנות נוחות שמוכרת מוצרים רגילים במחירים גבוהים במיוחד, כולל את הסקווישי הפופולרי (חיקוי של הסלרפי, משקה הנמכר ברשת סבן אילבן). הרקע להיווסדות הרשת היא ש-Kwik-E-Mart הוקמה אי שם בהרי ההימלאיה. בסדרה, ה-Kwik-E-Mart מנוהלת על ידי דמות הודית-אמריקאית בשם אפו נהספימפטילון, המנהלת את החנות יחד עם אחיו סנג'יי והיא קריקטורה של דמות המוכר "יליד החוץ" הסטריאוטיפית. אפו בגאווה מוֹנֶה לקוחות ומוכר סחורה פגומה, כגון בשר רקוב או חלב שפג תוקפו. Kwik-E-Mart היא לעיתים קרובות מטרה של שודדים, מה שמוביל לכך שאפו נורה במספר מקרים וכתוצאה מכך הוא כמעט מחמיץ את העבודה. מדיה וקבצים בנושא Kwik-E-Mart בוויקישיתוף Turner 2004, p. 330. Daniels, Greg; Kirkland, Mark (1994-02-10). "Homer and Apu". The Simpsons. Season 05. Episode 13. Fox. McGrath, Dan; Lynch, Jeffrey (1993-11-18). "Boy-Scoutz N the Hood". The Simpsons. Season 05. Episode 08. Fox. O'Donnell, Steve; Moore, Steven Dean (1998-02-08). "The Joy of Sect". The Simpsons. Season 09. Episode 13. Fox. Gould, Dana; Michels, Pete (2002-05-22). "Poppa's Got a Brand New Badge". The Simpsons. Season 13. Episode 22. Fox. Omine, Carolyn; Kruse, Nancy (2005-05-08). "A Star Is Torn". The Simpsons. Season 16. Episode 18. Fox.
נמל התעופה קואבה לאס מרבייאס

נמל התעופה קואבה לאס מרבייאס (בספרדית: Aeropuerto Cueva de Las Maravillas) הוא נמל תעופה המשרת את העיר סן פדרו דה מקוריס שברפובליקה הדומיניקנית, וממוקם כ-13 קילומטרים מזרחית לעיר. נמל התעופה נפתח ב-7 בפברואר 2008. הנמל משמש בעיקר לטיסות פנימיות ברחבי המדינה, ותיירים פוקדים אותו בעיקר בדרכם לפארק הלאומי קואבה דה לאס מרבייאס (מערת הפלאות) (אנ'). נמל התעופה, באתר gcmap נמל התעופה, באתר ourairports ערך זה הוא קצרמר בנושא שדות תעופה. אתם מוזמנים לתרום לוויקיפדיה ולהרחיב אותו.
יובל שמעוני (קצין)

יובל שמעוני (נולד ב-1972) הוא תת-אלוף במיל', משמש כממונה על הביטחון במערכת הביטחון (מלמ"ב). קודם לכן שירת כקצין מודיעין ראשי. שמעוני התגייס לצה"ל בשנת 1991, כלוחם בסיירת גולני בתקופת רצועת הביטחון. לאחר פציעה עבר לאגף המודיעין. ברבות השנים התקדם בסולם הדרגות, ושירת בתפקידי מחקר ושדה מרכזיים, בין היתר כראש ענף לבנון במלחמת לבנון השנייה, כקצין המודיעין של עוצבת הפלדה וכראש זירת הטרור (זיט"ר) בחטיבת המחקר בשנים 2011–2013. בשנת 2013 מונה לקצין המודיעין של פיקוד הצפון בדרגת אלוף-משנה. בתקופה זו התמודד צה"ל עם פיגועי טרור בגבולות לבנון וסוריה ושמעוני היה בין יוזמי פרויקט "שכנות טובה" ומוביליו. בשנת 2017 הועלה לדרגת תת-אלוף ומונה לקצין המודיעין הראשי. במהלך שירותו הצבאי זכה שמעוני באות מצטיין הרמטכ"ל (בשנת 2000) ובפרס ראש אגף המודיעין לחשיבה יצירתית לשנת 2007. הצוות הייעודי שהקים לחשיפת המנהרות של חזבאללה בגבולה הצפוני של ישראל זכה בפרס ביטחון ישראל לשנת 2019. בינואר 2020 פורסם בתוכנית הטלוויזיה "עובדה" תחקיר שטען כי קצין ביחידה 504 התבקש על ידי מפקדים בכירים ביחידה לשלוח סוכן פלסטיני כדי לרכוש באחד הכפרים הפלסטיניים ביהודה ושומרון קופסאות טחינה לשימושו של שמעוני, תוך סיכון מבצעי מיותר. בעקבות הפרשה ננזף שמעוני על ידי הרמטכ"ל, אביב כוכבי. באוגוסט 2020, בתום קדנציה בת שלוש שנים, סיים שמעוני את תפקידו כקצין המודיעין הראשי והשתחרר מצה"ל. לאחר שחרורו, הצטרף למכון למדיניות נגד טרור במרכז הבינתחומי הרצליה כעמית מחקר. באוקטובר 2021 מונה לממונה על הביטחון במערכת הביטחון. שמעוני הוא בעל תואר ראשון בהצטיינות יתרה בלימודי המזרח התיכון ומדעי המדינה מאוניברסיטת בר-אילן, ובעל שני תארים שניים בהצטיינות: האחד במינהל ציבורי (בתוכנית המנהלים) מאוניברסיטת תל אביב, והשני במדעי המדינה (ביטחון ואסטרטגיה) מאוניברסיטת חיפה במסגרת המכללה לביטחון לאומי. יואב זיתון, תא"ל שננזף לאחר שהוברחה עבורו טחינה משכם ימונה לבכיר במשרד הביטחון, באתר ynet, 11 באוגוסט 2021 Shimoni, Yuval (Brig. Gen. Res.), www.ict.org.il עמוד ה-LinkedIn של שמעוני אילנה דיין, ‏חשיפת "עובדה": כך הופעל סוכן מיוחד של אמ"ן כדי להשיג טחינה לקצין מודיעין ראשי, באתר ‏מאקו‏, 2 בינואר 2020 יואב זיתון, פרשת הטחינה ביחידה הסודית: הדחה ומאסר לסא"לים, נזיפה לתא"ל, באתר ynet, 31 בינואר 2020 עמי רוחקס דומבה, ‏למרות הנזיפה של כוכבי: תא"ל (מיל') יובל שמעוני מונה כראש מלמ"ב, באתר "IsraelDefense‏", 11 באוגוסט 2021
ארנב מפוספס

ארנב מפוספס (שם מדעי: Nesolagus) הוא סוג של ארנבים הכולל רק 2 מינים קיימים. מינים אלה שוכנים בדרום מזרח אסיה באזורי יערות הרריים בין לאוס ווייטנאם לסומטרה, אינדונזיה וידועים בעיקר ממספר תיעודים ממצלמות ליליות שהופעלו בידי הארנב, כשלרוב הם בלתי נראים לאנשים סביבם. מין נוסף - Nesolagus sinensis ידוע משרידים בסין שהתקיימו בפליסטוקן. ארנב זה בינוני בגודלו ומגיע לאורך מוערך של 40 ס"מ בקירוב עם פרווה רכה צהובה בהירה עד חומה-אדמדמה והוא בעל אוזניים קצרות דומות לאלה של ארנבון מצוי יותר משל ארנבת. לרוב הוא פעיל בלילה ומחפש צמחייה קרקעית למאכל. בימים הוא נח במאורות באדמה ההררית. Nesolagus netscheri Nesolagus timminsi Nesolagus sinensis - נכחד. מין שהתקיים בפליסטוקן של סין. מדיה וקבצים בנושא ארנב מפוספס בוויקישיתוף ארנב מפוספס, באתר ITIS (באנגלית) ארנב מפוספס, באתר NCBI (באנגלית) ארנב מפוספס, באתר Animal Diversity Web (באנגלית) ארנב מפוספס, באתר האנציקלופדיה של החיים (באנגלית) ארנב מפוספס, באתר GBIF (באנגלית)
מחלף יפתחאל

מחלף יפתחאל הוא מחלף בכביש 79 (בסמוך לאלון הגליל ולביר אל-מכסור). המחלף מחבר את כביש 79 לכניסה לאלון הגליל, וכן לכביש 784 שמוביל לחנתון, כפר מנדא ויישובי המועצה האזורית משגב. במקום היה קיים בעבר צומת (עם עומסי תנועה רבים). חברת נתיבי ישראל החלה את עבודות השדרוג בינואר 2019. עלות בניית המחלף הייתה 200 מיליון שקלים והוא נפתח לתנועה בספטמבר 2021. תוכנית הפיתוח סביב המחלף כוללת תחנה של קו הרכבת הקלה חיפה–נצרת. מחלף יפתחאל, ברקע מחלף המוביל, ספטמבר 2021 מחלף יפתחאל, ברקע ביר אל-מכסור, ספטמבר 2021 מדיה וקבצים בנושא מחלף יפתחאל בוויקישיתוף נפתח המקטע האחרון במחלף שיחבר בין הקריות לנצרת, באתר רדיו חיפה 107.5, ‏31 בינואר 2021 הסוף לפקקים: צומת יפתחאל על כביש 79 יהפוך למחלפון, באתר mynetafula, ‏5 בינואר 2020 מחלף יפתחאל נפתח לתנועה בהשקעה של 200 מיליון שח, באתר עמקניוז - חדשות העמק, ‏3 באוקטובר 2021 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
טיפוס במשחקים האולימפיים

טיפוס במשחקים האולימפיים נערכו לראשונה כענף אולימפי באולימפיאדת 2020 שנערכה בטוקיו, יפן. בענף זה נערכות תחרויות טיפוס לגברים ולנשים בשלוש דיסציפלינות טיפוס שונות - טיפוס בולדרינג, טיפוס הובלה וטיפוס מהירות (אנ'). באולימפיאדת טוקיו שולבו שלוש הדיסציפלינות בתחרות אחת, אולם באולימפיאדת פריז 2024 שונה מבנה התחרות ובוצע פיצול חלקי שלהן. ב-3 באוגוסט 2016 הודיע הוועד האולימפי הבינלאומי באופן רשמי כי טיפוס ספורט יהיה ענף מן המניין באולימפיאדת 2020. הענף הוצע על ידי האיגוד הבינלאומי לטיפוס ספורט (IFSC) בשנת 2015. מבנה התחרות שנקבע לאולימפיאדת טוקיו עורר מחלוקת בעולם הטיפוס. מבנה זה קבע כי עבור כל מגדר תיערך תחרות אחת, המשלבת שלוש דיסציפלינות טיפוס שונות: טיפוס הובלה, טיפוס מהירות וטיפוס בולדרינג. המדליות נקבעו על סמך הביצועים הטובים ביותר בכל שלושת המקצועות. צורת תחרות זאת נבדקה ונוסתה תחילה באולימפיאדת הנוער בואנוס איירס (2018). ההחלטה לשלב שלושה תחומים של טיפוס בסט אחד של מדליות לכל מגדר, גררה ביקורת רווחת בעולם הטיפוס, בשל הכישורים השונים הנדרשים עבור כל אחת.גורמים ב-IFSC הסבירו כי ההחלטה נבעה מכך שלענף הטיפוס הוקצתה מדליה אחת עבור כל מגדר. מכיוון שבאיגוד לא רצו לוותר על אף אחת מהדיסציפלינות, אולם רצו "רגל בדלת" בכל הקשור להטמעת הספורט כענף אולימפי, הוחלט להתפשר על מבנה זה, על אף שגם דעתם של גורמים באיגוד לא הייתה נוחה ממנו. לקראת אולימפיאדת פריז 2024 שונה מבנה התחרות, ובוצע פיצול חלקי בין הדיסציפלינות. במבנה החדש מתרחשות ארבע תחרויות שונות, ושני סטים של מדליות מוענקים לכל מגדר - אחת עבור טיפוס מהירות, ואחת עבור טיפוס הובלה ובולדרינג. 40 נציגים מרחבי העולם התמודדו לראשונה בענף הטיפוס באולימפיאדת טוקיו. לכל ועדה אולימפית לאומית ניתנה האפשרות לשלוח לכל היותר שני מתחרים בכל מגדר. בסך הכל, בכל מגדר השתתפו 20 מתמודדים. בעקבות שינוי מבנה התחרות באולימפיאדת פריז 2024, עלה מספר המשתתפים ל-68 (40 בטיפוס ההובלה ובולדרינג, ו-28 בטיפוס המהירות). מדיה וקבצים בנושא טיפוס במשחקים האולימפיים בוויקישיתוף IOC approves five new sports for Olympic Games Tokyo 2020, International Olympic Committee, ‏14 ביולי 2021 (באנגלית) Climbing Officially Approved for 2020 Olympics - Climbing Magazine, web.archive.org, ‏10 באוגוסט 2019 Rock climbing is a new Olympic sport. Here's what to expect., web.archive.org, ‏20 באוגוסט 2019 Sport climbing is like asking Usain Bolt to run a marathon and then do the hurdles - Olympic News, web.archive.org, ‏10 באוגוסט 2019 Vertical Triathlon: The Future of Climbing in the Olympics - Climbing Magazine, web.archive.org, ‏2019-08-10 Olympic Sport Climbing 2024: Latest news, developments, athlete updates since Tokyo Games | NBC Olympics, www.nbcolympics.com (באנגלית) אמיר ענבר, על טיפוס למעלה הם התאמנו במשך שנים. הדרך לקרקע כואבת יותר, באתר הארץ, 8 באוגוסט 2024
ארנב הנהרות

ארנב הנהרות (שם מדעי: Bunolagus monticularis) הוא מין של יונק ממשפחת הארנביים שהוא המין היחיד בסוגו, אף שבעבר שויך לסוג ארנבת ולעיתים מבלבלים בינו למיני ארנבות. הוא חי בטבע רק בשטחי מדבר קארו, במדינת הכף הצפוני שבדרום אפריקה והוא מהארנבים הנדירים ביותר בעולם, כשנותרו ממנו רק 500 פרטים בטבע. ארנב זה דומה מעט לארנבון מצוי אך בעל מבנה אוזניים וגוף ארוכים יותר. הוא בעל פרווה צמרירית אפורה כהה עם עיניים גדולות מוקפות "טבעת" לבנה ותחתיה עובר פס שחור לאורך הלחי, הזנב שחור והבטן לבנה. הנקבות יותר גדולות מהזכרים במין זה כשהזכרים שוקלים 1.5 ק"ג בממוצע והנקבות עד 1.8 ק"ג בממוצע. הארנב מצוי במחילות לאורך שיחיות ונרות קטנים באזור מדבר הקארו הדרום אפריקאי והוא יוצא בלילות לחפש צמחייה עשבונית, כשלרוב הוא ניזון מצמחיגדות מלוחם כמו אטד ו-Salsola (ממשפחת הירבוזיים) הנפוצים בסביבת הנהרות המדבריים. הוא נטרף בידי עופות דורסים ובייחוד עיט שחור ובזים, חתוליים ועוד. לרוב הוא בורח למחילתו מהטורף אך הוא יכול לרוץ בזגזוג מפתיע ולהשתמש בשיחים להתחבא. הארנב מצוי בסכנה חמורה, בעיקר עקב התמעטות בית הגידול שלו הכולל שיחיות סמוכות לנהרות, אשר נהרסו לטובת חקלאות או התייבשו בשטחים רבים, מה שגרר אובדן של מזונו ושל מאורתו וכן חשף אותו לטורפים ולחום השמש. ארנבים נתפסים לעיתים גם במלכודות של האדם, אך לרוב הם לא ניצודים בעצמם. לפי הרשימה האדומה של IUCN ישנם כיום רק 500 ארנבים בוגרים בטבע והם הארנבים הנדירים בעולם. מדיה וקבצים בנושא ארנב הנהרות בוויקישיתוף ארנב הנהרות, באתר ITIS (באנגלית) ארנב הנהרות, באתר NCBI (באנגלית) ארנב הנהרות, באתר Animal Diversity Web (באנגלית) ארנב הנהרות, בבסיס הנתונים ARKive (באנגלית) ארנב הנהרות, באתר האנציקלופדיה של החיים (באנגלית) ארנב הנהרות, באתר GBIF (באנגלית) ארנב הנהרות באתר הרשימה האדומה של IUCN
צל כבד (סרט)

צל כבד הוא סרט דוקומנטרי ישראלי שיצר הבמאי עידו הר ויצא בשנת 2021. הסרט מספר את סיפורה של אולה קרבצ'נקו, שהתפרסמה בתקשורת בראשי התיבות א"ק לאחר שהוצגה כחשודה ברצח תאיר ראדה בסדרת הדוקו-פשע צל של אמת. בפרק האחרון של הסדרה "צל של אמת", הוצגה עדותו של אדם שהזדהה בראשי התיבות א"ח, שהעיד שבת זוגו דאז, א"ק, התוודתה בפניו על תכנון וביצוע רצח הנערה תאיר ראדה בבית הספר "נופי גולן" בקצרין. בפרק הוצגו הדרכים שבהן עדותו של א"ח השתלבה בראיות הקיימות, ואיך הדבר יכול להוכיח שא"ק היא אכן הרוצחת. הסדרה ופרשת הרצח זכו לתשומת לב ציבורית רבה, ואולה קרבצ'נקו, היא א"ק, ספגה התנכלויות רבות שבעקבותיהן ירדה מהארץ ועברה להתגורר באוקראינה. בסרט מוצג הסיפור מנקודת מבטה של קרבצ'נקו, שחשפה בו לראשונה בציבור את שמה המלא. הסרט מציג את התמודדותה של קרבצ'נקו עם סכיזופרניה, ואת מערכת היחסים המתעללת שהייתה לה עם בן זוגה לשעבר, א"ח (ששמו נחשף מאוחר יותר כאדיר חבני). מוצגים בסרט גם חייה באודסה שבאוקראינה לאחר שידור "צל של אמת", הצעה שקיבלה מיוצרי "צל של אמת" להתראיין לפרק נוסף בסדרה ולהציג את הצד שלה בסיפור, וביקורת על הדרך החד-צדדית שבה הוצגה הפרשה בסדרה. לאחר יציאת הסרט, פתחה קרבצ'נקו קמפיין מימון המונים שנועד לגיוס כספים להוצאה לאור של ספר ילדים שכתבה ואיירה ולמאבק משפטי מול חבני ויוצרי צל אמת. ב-11 באוגוסט 2021, שלחה קרבצ'נקו התראה לפני תביעה בגין לשון הרע לירום הלוי, סניגורו של רומן זדורוב, שטען בכמה ראיונות בתקשורת שהיא הרוצחת. אתר האינטרנט הרשמי של צל כבד מדיה וקבצים בנושא צל כבד בוויקישיתוף "צל כבד", במסד הנתונים הקולנועיים IMDb (באנגלית) "צל כבד", באתר אידיבי צל כבד, באתר כאן, תאגיד השידור הישראלי מערכת כאן, צל כבד | א.ק שוברת שתיקה, באתר kan.org.il, ‏17 במרץ 2021 עדן יואל, ‏קרא לה בשמה, באתר ‏מאקו‏, 21 במרץ 2021 נדב מנוחין‏, "צל כבד" חושף את העוול כלפי א"ק. הגיע הזמן שנחשוב על ז'אנר הפשע האמיתי מחדש, באתר וואלה, 21 במרץ 2021 סמדר שילוני, הסרט "צל כבד" בוחר בחמלה ומשחרר את א"ק מהבושה, באתר ynet, 21 במרץ 2021 גיא פלג, ‏פרשת תאיר ראדה | הותר לפרסום: אדיר חבני הוא א"ח, באתר ‏מאקו‏, 29 ביולי 2021 ליהיא גלמן רם, צל כבד: סיפור חייה של א.ק יוצג בסרט דוקומנטרי בכאן 11, באתר כסית, ‏16 במרץ 2021 (הקישור אינו פעיל) אולה קמה מההריסות, באתר beactive.co.il תמר אלמוג, אולה קרבצ'נקו בהתראה לסניגורו של זדורוב: תתנצל שטענת שאני הרוצחת – או שאתבע, באתר כאן, ‏11 באוגוסט 2021
אברדייר

אברדייר (באנגלית: Aberdare; בוולשית: Aberdâr) היא עיירה באזור עמק סינון של ויילס. אוכלוסיית העיירה מונה 39,550 תושבים (נכון לאמצע שנת 2017). אברדייר ממקומת 6 קילומטרים מדרום-מערב למרת'ר טיידפיל, 32 קילומטרים מצפון-מערב לקארדיף ו-35 קילומטרים מזרח-צפון לסוונסי. במהלך המאה ה-19 היא הפכה להתיישבות תעשייתית משגשגת, שהייתה בולטת גם בחיוניות חיי התרבות שלה וכמרכז פרסום חשוב. השם אברדייר (Abardare) מתורגם כ"פה/מפגש של נהר מעז", התייחסות היא לנהר הדאר (בוולשית: Afon Dâr) הזורם אל הצינון (וולשית: Afon Cynon) ליד אזור המכונה "Yr Ynys". אברדייר הייתה קיימת עוד בימי הבניים. הכנסייה בעיירה "ג'ון הקדוש", הוקמה בשנת 1189. ההתפתחות של אברדייר הייתה דווקא במאה ה-19 והייתה מבוססת על עבודות ברזל (מפעל עבודות הברזל הראשון הוקם בשנת 1799) ועבודות פחם, במיוחד פחם אדים לייצוא לאחר 1836. הוקם ב-1811 סניף של תעלת גלמורנשייר, ולאחר מכן, הוקמו רכבות אשר סיפקו יציאה לחופי דרום ויילס. במאה העשרים, מפעל המתכת של העיירה חדל מלהתקיים, וכריית הפחם ירדה מהפרק באזור. אברדייר כיום היא מרכז קניות ושירות ראשי של עמק סינון. התעשיות המודרניות כוללות ייצור כבלים ודלק ללא עשן, ובהירוואן מצפון מערב לעיירה, קיימת הנדסה קלה וייצור מוצרי חשמל. כמות האוכלוסייה ב-2001 הייתה 14,457 תושבים וב-2011 הייתה 14,506 תושבים. מדיה וקבצים בנושא אברדייר בוויקישיתוף אברדייר, באתר אנציקלופדיה בריטניקה (באנגלית) James MacKillop, Daron, Oxford University Press, 2004-01-01, ISBN 978-0-19-860967-4. (באנגלית) Aberdare | Wales, United Kingdom, Encyclopedia Britannica (באנגלית)
בומרנג (סרט, 2021)

"בומרנג" (БУМЕРанг) היא קומדיית פשע בבימויו של פיוטר בוסלוב עם דמיטרי נאגייב וטימופיי טריבונצב בתפקידים הראשיים. הסרט תוכנן לעלות לאקרנים ברוסיה ב-23 בספטמבר 2021. אך בעקבות הגבלות במסגרת המאבק במגפת הקורונה ברוסיה, יציאתו לאקרנים נדחתה ל-2 בדצמבר 2021. הבעלים של עסק התרופות אדיק הוא איש עשיר שרגיל לשלוט בכל, אך לפתע נופל אמן מובטל על מכוניתו מגג גורד שחקים במוסקבה ומחליט להיפרד מהחיים. הנפילה מתבררת כ"לא מוצלחת" עבור המסכן וכעת הוא מחויב לפרוע את חובו לאדיק, אולם, לא דמיין שחייו יתהפכו במהרה. דמיטרי נאגייב - אדיק טימופיי טריבונצב - פטרוביץ' ולדימיר סיצ'ב - טוליאן ילנה סבר - אוליה רומן מדיאנוב - כומר סבטלנה אוסטינובה - בלונדינית מקסים ויטורגן - סיריוגה אנדריי חבארוב - רוצח ולריה אסטפובה - כריסטינה אנה אוקולובה - קטיה קונסטנטין מורזנקו - אנטוניץ' קלים שיפנקו - מנהל רומן פופוב - ויאצ'סלב, מנהל פאבל וורוז'צוב - עובד אנטון לפנקו - כתב מקסים קונובלוב - שכנו של פטרוביץ' סמיון סלפקוב - רופא גלינה פולסקי - אלמנה דניס לבדב - מאמן טריילר לסרט הוצג לראשונה בפסטיבל הסרטים הקצרים בקלינינגרד באוגוסט 2019. המפיץ המקורי של הסרט היה Sony Pictures, שתכננה להוציא אותו באפריל 2020. עם זאת, בשל מגפת הקורונה נדחה תאריך השחרור. בהמשך, המפיץ השתנה - כעת זו הייתה חברת הפצת הסרטים וולגה, שהודיעה באביב 2021 על תאריך יציאה חדש לסרט: 23 בספטמבר 2021. בנובמבר 2021 פורסם כי הסרט ייצא לאקרנים ב-2 בדצמבר 2021. "בומרנג", במסד הנתונים הקולנועיים IMDb (באנגלית) "בומרנג", במסד הנתונים הקולנועיים KinoPoisk (ברוסית) Дата выхода, Бумеранг Пётр Буслов представил тизер своего нового фильма «БУМЕРанг» Бумеранг, тизер Режиссер "Бумера" Петр Буслов снял фильм "БУМЕРанг" 13 главных фильмов весны Сходить в кино «Бумеранг» Петра Буслова выйдет в прокат осенью
עקרב FV-101

העקרב FV101 או סקורפיון FV-101 הוא טנק קל/רק"מ סיור בריטי. רכב זה הוא חלק ממשפחה של שבעה כלי רכב קרביים משוריינים: CVR (T), שמיוצר על ידי אלביס. הוא הוכנס לשירות בצבא הבריטי בשנת 1973 ויצא משרות בשנת 1994. מעל 3,000 טנקים כאלה יוצרו ושימשו ככלי סיור או טנק קל. הוא מחזיק בשיא העולם בתור הטנק המהיר ביותר שיוצר – ב-26 בינואר 2002 נרשם שיא של 82.23 קמ"ש במסלול הניסוי לרכב QinetiQ צ'רטסי, סארי. הטנק נכנס לשירות במספר רב של מדינות, ובינה מדינות שבהם פעילות של כלים כבדים כמו טנק מערכה אינו מתאים, או שאין ביכולת המדינה לממן כלים כבדים אלו. בוצוואנה בוצוואנה - 25 יחידות (נרכשו מבלגיה) ברוניי ברוניי - 16 יחידות איראן איראן - 80 יחידות (נכון ל-1997) הונדורס הונדורס - 19 יחידות צ'ילה צ'ילה - 15 יחידות (שודרגו במנוע דיזל חדש) ירדן ירדן - 16 יחידות (נלקח מעיראק) ניגריה ניגריה - 150 יחידות (33 מהם שופרו עם תותח חדש) אינדונזיה אינדונזיה - 90 יחידות עומאן עומאן - 120 יחידות הפיליפינים הפיליפינים - 41 יחידות תאילנד תאילנד - 100 יחידות טנזניה טנזניה - 40 יחידות איחוד האמירויות הערביות איחוד האמירויות הערביות - 76 יחידות (חלקם עברו שיפורים) טוגו טוגו - 12 יחידות ונצואלה ונצואלה - 78 יחידות בלגיה בלגיה - 701 יחידות היו בשירות (25 מהם נמכרו לבונצוואנה) כווית כווית עיראק עיראק - בודדים שנתפסו במלחמת איראן-עיראק מלזיה מלזיה - 26 יחידות היו בשירות ספרד ספרד - 16 יחידות היו בשירות (בודדים נמכרו לצ'ילה) בריטניה בריטניה - 1,500 יחידות היו בשרות אירלנד אירלנד - 14 יחידות היו בשירות ניו זילנד ניו זילנד - 26 יחידות היו בשירות מדיה וקבצים בנושא עקרב FV-101 בוויקישיתוף Fv 101 Scorpion light tank (1972), tanks-encyclopedia.com Fv 101 Scorpion light tank (1972), tanks-encyclopedia.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עקרב FV-101".
ברידג' (סטודיו)

ברידג' בע"מ (ביפנית: 株式会社 ブ リ ッ ジ, הפבורן: קבושיקי-גאישה בוריג'י) הוא סטודיו אנימציה יפני, שהוקם בשנת 2007 על ידי אנשי צוות לשעבר מסאנרייז. מיטסודומו (2010) מיטסודומו זוריאוצו! (2011) Devil Survivor 2: האנימציה (2013) נובונגון (2014) פיירי טייל (2014–2019, פרקים 176–328, עם Pictures A-1 (כל הפרקים) וקלובר וורקס (סדרה שלישית)) Seisen Cerberus: Ryūkoku no Fatalite (2016) Shōnen Ashibe (2016–2018, סדרות 1, 2 ו -3; עם סטודיו Husio (סדרה ראשונה ושנייה) וסטודיו Palette (סדרה שלישית)) לב פורח (2016–2017, עם סרט DR) המלמד המלכותי (2017) קרב כרטיסים !! ואנגארד G: Z (2017–2018, עם OLM) שבע המידות השמימיות (2018) יוגי הו! שביעית (2020 – הווה) ננה חסרת כישרונות (2020) שאמן קינג (2021–2022) chigeki Sacchuu !! Hoihoi-san: Legacy (2012) סיינט סאייה:נשמת הזהב (2015, עם טואי אנימציה) אנימציה ניהון מיהוניצ'י: רגנרוק (2015, עם סטודיו קהארה) ברידג', ברשת החברתית אקס (טוויטר) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ג'נט מקדונלד

ג'נט מקדונלד (Jeanette MacDonald‏;18 ביוני 1903 – 14 בינואר 1965) הייתה שחקנית קולנוע, טלוויזיה, תיאטרון וזמרת אמריקאית. היא התפרסמה בעיקר בסרטים מוזיקליים בשנות ה-30 ושנות ה-40. כן הופיעה באופרה, רדיו ובסדרות טלוויזיה. למקדונלד הייתה השפעה על זמרות סופרנו רבות. היא שרה קטעי אופרה רבים בסרטיה. מקדונלד נולדה בפילדלפיה, הצעירה מתוך שלוש בנות. אחותה הבכורה בלוסום רוק (אנ') הייתה גם שחקנית. ב-1919 החלה להופיע בברודוויי בתחילה בשורת מקהלה ואחר כך בתפקידים ראשיים. הופיעה שם עד 1929 שאז הופיעה במחזמר "בום בום" בתפקיד ראשי עם צוות שחקנים שכלל את ארצ'י ליץ' שהפך אחר כך לקרי גרנט. ב-1929 החלה להופיע בסרטים שרובם היו סרטים מוזיקליים לצידם של מוריס שבלייה וקרי גרנט. היא התפרסמה בעיקר בשמונה סרטים מוזיקליים רומנטיים בהם הופיעה לצידו של נלסון אדי (אנ'). סרטים שהיו הצלחה מסחרית ואמנותית. מבין הסרטים האלה זכון במיוחד "קרה זה בחודש מאי" ("Maytime") ובו השיר "Will You Remember" שהפך לסימן ההיכר של הצמד הזה. ב-1948 הופיעה בסרט המוזיקלי "שלוש בנות נועזות" לצידם של חוסה איטורבי וג'יין פאוול. בין מקדונלד ואדי היה קשר אהבה ממושך אף על פי שהייתה נשואה לשחקן גין ריינולדס מ-1937 עד למותה. סרטה האחרון היה "השמש העולה" מ-1949 אך היא המשיכה להופיעה באופרה, מחזות זמר, רדיו וטלוויזיה. היא הקליטה שירים רבים וזכתה בשלוש פרסי "תקליט הזהב". מקדולד סבלה שנים רבות ממחלת לב ומתה בביתה ביוסטון מאי ספיקת לב בגיל 61. "מצעד האהבה" - (1929), עם מוריס שבלייה "האלמנה העליזה" - (1934), עם מוריס שבלייה "מרייטה השובבה" - (1935), עם נלסון אדי "סן פרנסיסקו" - (1936), עם קלרק גייבל "רוז מרי" - (1936), עם נלסון אדי "היה זה בחודש מאי" (1937), עם נלסון אדי "Sweethearts" ‏(1938) עם נלסון אדי "נישאתי למלאך" - (1938), עם נלסון אדי "The Girl of the Golden West" - (1938), עם נלסון אדי "סרנדת ברודוויי" - (1939) שלוש בנות נועזות - (1948), עם חוסה איטורבי "השמש עולה" - (1949), עם לויד נולן מדיה וקבצים בנושא ג'נט מקדונלד בוויקישיתוף ג'נט מקדונלד, במסד הנתונים הקולנועיים IMDb (באנגלית) ג'נט מקדונלד, באתר AllMovie (באנגלית) ג'נט מקדונלד, באתר Rotten Tomatoes (באנגלית) ג'נט מקדונלד, במסד הנתונים הקולנועיים KinoPoisk (ברוסית) ג'נט מקדונלד, באתר AllMusic (באנגלית) ג'נט מקדונלד, באתר MusicBrainz (באנגלית) ג'נט מקדונלד, באתר Discogs (באנגלית) ג'נט מקדונלד, באתר Genius ג'נט מקדונלד שרה אריה מ"מאדם באטרפליי" בסרטה האחרון "השמש עולה" (1949) ג'נט מקדולנד ונלסון אדי שרים "Will You Remember", באתר יוטיוב ג'נט מקדונלד, באתר find a grave ג'נט מקדונלד, באתר Internet Broadway Database ג'נט מקדונלד, באתר TCM ג'נט מקדונלד, באתר "Find a Grave" (באנגלית)